ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαΐου 1998 για την κατάρτιση καταλόγου των εγκεκριμένων ζωνών όσον αφορά τη λοιμώδη αιματοποιητική νέκρωση και ιογενή αιμορραγική σηψαιμία στην Ισπανία [κοινοποιηθείσα υπό τον αριθμό Ε(1998) 1342] (Κείμενο που παρουσιάζει ενδιαφέρον για τον ΕΟΧ) (98/361/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 5 παράγραφος 2, Εκτιμώντας: ότι τα κράτη μέλη μπορούν να αποκτήσουν για την επικράτειά τους ή για τμήματα αυτής το καθεστώς εγκεκριμένης ζώνης απαλλαγμένης από ορισμένες νόσους ιχθύων 7 ότι η Ισπανία, υπέβαλε στην Επιτροπή πρόγραμμα για τη χορήγηση του καθεστώτος εγκεκριμένης ζώνης για την περιοχή της Asturias αναφορικά με την λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) 7 ότι το εν λόγω πρόγραμμα εγκρίθηκε με την απόφαση 94/862/ΕΚ της Επιτροπής (3) 7 ότι, κατόπιν εξετάσεως των στοιχείων που υπέβαλε η Ισπανία, φαίνεται ότι το εν λόγω πρόγραμμα έχει ολοκληρωθεί επιτυχώς και δεν έχει διαπιστωθεί κρούσμα λοιμώδους αιματοποιητικής νέκρωσης ή ιογενούς αιμορραγικής σηψαιμίας στην Asturias 7 ότι, επομένως, πληρούνται οι όροι για την χορήγηση στην περιφέρεια της Asturias του καθεστώτος εγκεκριμένης ζώνης όσον αφορά τη ΛΑΝ και την ΙΑΣ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Οι λεκάνες απορροής που περιλαμβάνονται στο τμήμα Ι του παραρτήματος αναγνωρίζονται ως εγκεκριμένες μεσόγειες ζώνες όσον αφορά τη ΛΑΝ και την ΙΑΣ. 2. Οι παράκτιες ζώνες που περιλαμβάνονται στο τμήμα ΙΙ του παραρτήματος αναγνωρίζονται ως εγκεκριμένες παράκτιες ζώνες όσον αφορά τη ΛΑΝ και την ΙΑΣ. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 18 Μαΐου 1998.

[Source: multi_eurlex | Tokens: 1901]